Engesund

Engesund eller Engesundsøyo er en øy på ca. 0,8 km² i Fitjar kommune, vest for Fitjar sentrum ved den gamle skipsleia. I øst og sør grenser øya til Engesundsleia, i vest ligger Ivarsøy og i nord ligger Selbjørnsfjorden.

Historie
Gården ble ryddet som en plass under Ivarsøy av den første gjestgiveren her på 1600-tallet. I 1723 betalte plassen skatt som en selvstendig gård. 

På 1800-tallet hadde gården egen kvern og en hage som kunne benyttes av dyrene 12 uker i året. Gården fikk etter hvert tre husmannsplasser: Flatholmen, Gassen og Revet. 

Gården Ivarsøy med Engesund var Allehelgensgods, men ble kjøpt av gjestgiver Lars Madsen i 1670-åra. Senere kom gården i brukernes eie. 

Tidligere lå det et gjestgiveri og handelssted på øya. Handelen på Engesund ble nedlagt i 1973.

 Referanser 
Engesund på Norgeskart.no fra Statens kartverk, besøkt 3. januar 2025

Kategori:Øyer i Vestland
Kategori:Fitjars geografi
Kategori:Bosetninger i Fitjar